open-index/open-wikipedia-markdown huggingface dataset:
Διοργανώσεις Ε.Π.Σ. Αθηνών 1984–85

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1984-85** διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος **167** σωματεία (36 στην Α΄, 54 στη Β΄ και 77 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Α.Ο. Γαλατσίου στον Α΄ όμιλο και ο Α.Ο. Βουλιαγμένης στο Β΄ όμιλο. **Υπερπρωταθλήτρια** αναδείχθηκε η ομάδα του **Α.Ο. Βουλιαγμένης**, η οποία επικράτησε με σκορ 1-0 του αντιπάλου της, στον άτυπο τελικό που έγινε στις 19 Ιουνίου στο γήπεδο της Ηλιούπολης. Προηγουμένως, ο Α.Ο. Βουλιαγμένης είχε νικήσει με σκορ 4-2 στα πέναλτι (καν. αγώνας και παράταση 2-2) τον Ακράτητο (με τον οποίο είχε ισοβαθμίσει στην πρώτη θέση του Β΄ομίλου) σε αγώνα μπαράζ στο γήπεδο Νήαρ Ήστ της Καισαριανής. 

Α.Ο. Βουλιαγμένης και Α.Ο. Γαλατσίου κέρδισαν την άνοδο στο Εθνικό Ερασιτεχνικό Πρωτάθλημα.

Στους τρεις ομίλους της Β΄ Αθηνών τους τίτλους πήραν ο Α.Ο. Καλαμακίου, ο  Α.Σ. Παπάγου και ο Π.Α.Ο. Καματερού.

Κυπελλούχος ΕΠΣΑ για το 1985 αναδείχτηκε ο **[[Ήφαιστος Περιστερίου]]** ο οποίος επικράτησε με 3-1 του Γ.Σ. Ηλιούπολης, στον τελικό που διεξήχθη στις 3 Απριλίου στο στάδιο Καλλιθέας.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1984-1985
Διοργανώσεις Ε.Π.Σ. Αθηνών 1985–86

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1985-86** διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 16 ομάδων) στην τρίτη κατηγορία. Συνολικά, στη διοργάνωση έλαβαν μέρος **170** σωματεία (36 στην Α΄, 54 στη Β΄ και 80 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Χολαργός στον Α΄ όμιλο και το Χαϊδάρι στο Β΄ όμιλο. Υπερπρωταθλητής αναδείχθηκε ο **Χολαργός**, που συνέτριψε στον άτυπο Τελικό που έγινε στις 11 Ιουνίου με σκορ 5-0 τον αντίπαλό του. 

Χολαργός και Χαϊδάρι κέρδισαν την άνοδο στο Εθνικό Ερασιτεχνικό Πρωτάθλημα.

Στους τρεις ομίλους της Β΄ Αθηνών τους τίτλους πήραν η Φλόγα Περιστερίου, ο Πανερυθραϊκός και ο Π.Ο. Ψυχικού. 

Κυπελλούχος ΕΠΣΑ για το 1986 αναδείχτηκε ο **[[Κεραυνός Κερατέας]]** ο οποίος επικράτησε με 3-1 του Αστέρα Ζωγράφου, στον τελικό που διεξήχθη στις 19 Μαρτίου στο στάδιο Καλλιθέας.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1985-1986
Διοργανώσεις Ε.Π.Σ. Αθηνών 1986–87

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1986-87** διεξήχθησαν σε δύο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και έξι ομίλους (των 14 ομάδων) στην τρίτη κατηγορία. Συνολικά, στη διοργάνωση έλαβαν μέρος **174** σωματεία (36 στην Α΄, 54 στη Β΄ και 84 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Άρης Πετρούπολης στον Α΄ όμιλο και ο Ακράτητος Άνω Λιοσίων στο Β΄ όμιλο. Υπερπρωταθλητής αναδείχθηκε ο **Ακράτητος**, που νίκησε στον άτυπο Τελικό που έγινε στις 21 Ιουνίου με σκορ 1-0 τον αντίπαλό του. 

Ακράτητος και Άρης Πετρούπολης κέρδισαν την άνοδο στη Δ΄Εθνική.

Στους τρεις ομίλους της Β΄ Αθηνών τους τίτλους πήραν ο Εθνικός Ελληνορώσων, ο Α.Ο. Τερψιθέα Γλυφάδας και η Αγία Ελεούσα. 

Κυπελλούχος ΕΠΣΑ για το 1987 αναδείχθηκε  Ο **[[Α.Ο. Πεύκης]]** ο οποίος επικράτησε με 4-2 στα πέναλτι της Τριγλίας Ραφήνας, στον Τελικό που διεξήχθη στις 15 Απριλίου στο γήπεδο του Παναθηναϊκού.

## Παραπομπές


## Πηγές

* Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1986-1987
Διοργανώσεις Ε.Π.Σ. Αθηνών 1987–88

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1987-88** διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος **171** σωματεία (40 στην Α΄, 54 στη Β΄ και 77 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν η Ηλιούπολη στον Α΄ όμιλο και ο Α.Ο. Τριγλία Ραφήνας στο Β΄ όμιλο. Υπερπρωταθλήτρια αναδείχθηκε η **Ηλιούπολη**, που νίκησε στον άτυπο Τελικό που έγινε στις 6 Ιουνίου με σκορ 1-0 τον αντίπαλό της. 

Ηλιούπολη και Ραφήνα κέρδισαν την άνοδο στη Δ΄Εθνική.

Στους τρεις ομίλους της Β΄ Αθηνών τους τίτλους πήραν ο Αττικός Κολωνού, ο Π.Α.Ο. Κεραυνός Γλυφάδας και ο Φοίνικας Καλλιθέας. 

Κυπελλούχος ΕΠΣΑ για το 1988 αναδείχτηκε  η **[[Α.Ο. Βουλιαγμένης|Βουλιαγμένη]]**. Έχοντας στη σύνθεσή της τους Γονιό (τότε 42 ετών!), Φραντζέσκο και Φαμέλη, επικράτησε στον Τελικό της 6ης Απριλίου με  σκορ **4-2** επί της Πεύκης, που ήταν η προηγούμενη κάτοχος του τρόπαιου.

## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1987-1988
Διοργανώσεις Ε.Π.Σ. Αθηνών 1988–89

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1988-89** διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και επτά ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **189** σωματεία (36 στην Α΄, 54 στη Β΄ και 99 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν η Κερατέα στον Α΄ όμιλο και η Κηφισιά στο Β΄ όμιλο. Υπερπρωταθλήτρια αναδείχθηκε η **Κερατέα**, που νίκησε στον άτυπο Τελικό στις 4 Ιουνίου με σκορ 2-1 τον αντίπαλό της. 

Κεραυνός Κερατέας και Α.Ο. Κηφισιάς κέρδισαν την άνοδο στη Δ΄Εθνική.

Στους τρεις ομίλους της Β΄ Αθηνών τους τίτλους πήραν ο Εθνικός Νέας Μάκρης μαζί με τον Άγιο Θωμά (Α΄όμιλος), τα Μελίσσια (Β΄όμιλος) και τα Βριλήσσια (Γ΄όμιλος). 

Κυπελλούχος ΕΠΣΑ για το 1989 αναδείχτηκε  η **[[Δόξα Βύρωνα]]**. Επικράτησε στον Τελικό της 12ης Απριλίου με  σκορ **2-1** της Κηφισιάς, στο γήπεδο του ΠΑΟ.

## Πηγές
Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1988-1989
Μυρίνος

Ο **Μυρίνος** είναι άγνωστος ποιητής, που έζησε τον 1ο π.Χ. ή τον 1ο μ.Χ. αιώνα και περιλαμβανόταν *Στέφανο* του Φιλίππου. Από τον Reiske (Ράισκε) διατυπώθηκε η άποψη ότι πρόκειται για τον Ρωμαίο λόγιο Licinius Varron Murena. Στην Παλατινή Ανθολογία σώζονται τέσσερα επιγράμματά του.  
## Πηγές
*Robert Aubreton, "Anthologie Grecque", ed. Les Belles Lettres, Paris, 1960, v.X, p. 297.
*Βασίλης Λαζανάς, «Αρχαία ελληνικά επιγράμματα εμπνευσμένα από την Κόρινθο και την περιοχή της», Αθήνα, 1971, σ. 150.

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Κατηγορία:Αρχαίοι ποιητές
Μουσίκιος

Ο **Μουσίκιος** είναι αρχαίος Έλληνας ποιητής γνωστός μόνο από την Παλατινή Ανθολογία στην οποία σώζεται μόνο ένα επίγραμμά του (ΙΧ 39), το οποίο από τον Διογένη Λαέρτιο (ΙΙΙ 33) αποδίδεται στον Πλάτωνα.

## Παραπομπές


## Πηγές

*Pierre Waltz, ‘’Anthologie Grecque’’, ed. Les Belles Lettres, Paris, 1960, v.VIII, p. 288 και v.VII, p. 16.
*Γουίλιαμ Ρότζερ Πάτον, ‘’The Greek Anthology’’, Loeb Classical Library, v.ΙΙΙ, p. 456.

Κατηγορία:Αρχαίοι Έλληνες ποιητές
Κατηγορία:Παλατινή Ανθολογία
Διοργανώσεις Ε.Π.Σ. Αθηνών 1998–99

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1998-99** διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και έξι ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **195** σωματεία (36 στην Α΄, 72 στη Β΄ και 87 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Π.Α.Ο. Αγίου Δημητρίου στον Α΄ όμιλο και ο Ηλυσιακός στο Β΄ όμιλο. Υπερπρωταθλήτρια αναδείχθηκε η ομάδα του **Ηλυσιακού**, που νίκησε στον άτυπο Τελικό με σκορ 3-2 τον αντίπαλό της. 

Ο Ηλυσιακός και ο Άγιος Δημήτριος συμμετείχαν στο Ειδικό ερασιτεχνικό πρωτάθλημα ποδοσφαίρου, μέσω του οποίου διεκδίκησαν και πέτυχαν αμφότεροι την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν οι Α.Ο. Περιστερίου, Καματερό, Θρίαμβος Χαϊδαρίου και Νεάπολη. 

Κυπελλούχος ΕΠΣΑ για το 1999 αναδείχτηκε  ο **[[Αστέρας Ζωγράφου]]**. Επικράτησε στον Τελικό της 31ης Μαρτίου με  σκορ **5-4** στα πέναλτι (καν. αγώνας και παράταση 1-1) του Ακράτητου, στο γήπεδο της Ριζούπολης.

## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1998-1999
Διοργανώσεις Ε.Π.Σ. Αθηνών 1989–90

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1989-90** διεξήχθησαν σε τρεις ομίλους (των 18 ομάδων έκαστος) για την πρώτη κατηγορία, τέσσερις ομίλους (των 17 ομάδων) στη δεύτερη και πέντε ομίλους (των 13-14 ομάδων) στην τρίτη κατηγορία. Συνολικά, στη διοργάνωση έλαβαν μέρος **188** σωματεία (54 στην Α΄, 68 στη Β΄ και 66 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Ήφαιστος Περιστερίου στον Α΄ όμιλο, η Αγία Ελεούσα στο Β΄όμιλο και τα Μελίσσια στο Γ΄ όμιλο. Υπερπρωταθλήτρια αναδείχθηκε η **Αγία Ελεούσα**, έπειτα από αγώνες μπαράζ μεταξύ των τριών πρωταθλητών ομίλων. 

Και οι τρεις πρωταθλητές κέρδισαν την άνοδο στη Δ΄Εθνική. Στη Δ΄ Εθνική ανέβηκε και ο Φοίνικας Καλλιθέας που επικράτησε στους αγώνες μπαράζ μεταξύ των δευτεραθλητών των τριών ομίλων.

Στους τέσσερις ομίλους της Β΄ Αθηνών τους τίτλους πήραν το Παλαιό Φάληρο, ο Πανθησειακός, ο Αχιλλέας Κάτω Αχαρνών και ο Υμηττός. 

Κυπελλούχος ΕΠΣΑ για το 1990 αναδείχτηκε  ο **[[ΟΦ Χολαργού|Χολαργός]]**.

## Α Κατηγορία

## Πηγές

*Βιβλίο πεπραγμένων ΕΠΣ Αθηνών, περιόδου 1989-90

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1989-1990
Νοσσίς

Η **Νοσσίς**  ή Νόσσις ήταν Ελληνίδα ποιήτρια και επιγραμματοποιός από τους Επιζεφύριους Λοκρούς της Κάτω Ιταλίας η οποία έζησε την εποχή του Πτολεμαίου Α΄, δηλαδή μεταξύ τέλους 4ου με αρχές 3ου π.Χ.. 

## Βιογραφία
Η Νοσσίς έζησε τον 3ο π.Χ. αιώνα και στην Παλατινή Ανθολογία σώζονται δώδεκα επιγράμματά της, το ένα αμφισβητούμενο από τον Στέφανο του Μελέαγρου. Τα έργα της κατατάσσονται στη λεγόμενη "δωρική σχολή". Τα θέματά της χαρακτηρίζονται από κάποια "λαϊκότητα" και η έκφρασή της από κάποια εκζήτηση και περιπλοκότητα.  Οι αλεξανδρινοί φιλόλογοι την αναφέρουν ως μία από τις εννέα καλύτερες λυρικές ποιήτριες κατ΄ αντιστοιχία με τις εννέα Μούσες. Ο επιγραμματοποιός Αντίπατρος ο Θεσσαλονικεύς σε επίγραμμά του την χαρακτηρίζει ως "θηλύγλωσσο", που πιθανόν υποδηλώνει την ενασχόλησή της ιδιαίτερα με τη γυναικεία θεματολογία.

## Ποιητικό απόσπασμα

## Πηγές
*Pierre Waltz, ‘’Anthologie Grecque’’, ed. Les Belles Lettres, Paris, 1960, v.ΙΙ, p. 144.
*Εγκυκλοπαίδεια Πάπυρος-Λαρούς-Μπριτάννικα, λήμμα Νοσσίς.

## Παραπομπές


## Εξωτερικοί σύνδεσμοι
*''Ψηφίδες'' - Ανθολογία Αρχαίας Ελληνικής Γραμματείας
*''Nosside'' από την ιταλική ιστοσελίδα locriantica.it
*''Νοσσίς: γυναικεία ποίηση της Ελληνιστικής Εποχής'' από το heterophoton 
 
## Δείτε επίσης
*''Nossis (fl. c. 300 BC)'', σελ. 63-66 από το University of Oklahoma Press
*''Επιγράμματα της Νοσσίδος από την Παλατινή Ανθολογία'' στη Βικηθήκη
*Τα επιγράμματα της Νοσσίδας από το www.locriantica.it

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κατηγορία:Μεγάλη Ελλάδα
Διοργανώσεις Ε.Π.Σ. Αθηνών 1990–91

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1990-91** διεξήχθησαν σε τρεις ομίλους (των 18-19 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και τέσσερις ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **185** σωματεία (55 στην Α΄, 72 στη Β΄ και 58 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν το Καλαμάκι στον Α΄ όμιλο, τα Σούρμενα στο Β΄όμιλο και τα Πατήσια στο Γ΄ όμιλο. Υπερπρωταθλητής αναδείχθηκε ο **Γ.Σ. Πατησίων**, έπειτα από αγώνες μπαράζ μεταξύ των τριών πρωταθλητών ομίλων. 

Και οι τρεις πρωταθλητές κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν ο Παπάγου, ο Παλληνιακός, η Ελπίδα Αγίων Αναργύρων και ο Σαρωνικός. 

Κυπελλούχος ΕΠΣΑ για το 1991 αναδείχτηκε  ο **[[Α.Ο. Κηφισιάς]]**.

## Πηγές

*Βιβλίο πεπραγμένων ΕΠΣ Αθηνών, περιόδου 1990-91
*"Αθλητική Ηχώ" της 25ης Αυγούστου 1996, σελ. 34

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1990-1991
Δελφίνι

Δελφίνι είναι ζώο που υπάγεται στην κατηγορία θαλάσσια θηλαστικά,  ανήκουν στην ίδια τάξη με τις φάλαινες. Υπάρχουν περίπου 18 γένη δελφινιών και 40 είδη.  Η ονομασία αναφέρεται κυρίως στα "γνήσια δελφίνια" της υπο-οικογένειας των Δελφινιδών, που όμως επεκτείνεται και σε άλλα είδη ("μη γνήσια δελφίνια"), όπως αυτά της οικογένειας των Πλατανιστιδών και των Στενιδών
## Γενικά
Το μέγεθος των ενηλίκων ποικίλλει από 1,2 μέτρα και 40 κιλά, όπως το δελφίνι του είδους *Maui's Dolphin*, μέχρι 9,5 μέτρα και 10 τόνους, όπως η όρκα.  Απαντώνται σε όλες σχεδόν τις θάλασσες του κόσμου, καθώς και σε ορισμένα μεγάλα ποτάμια, όπως είναι ο Αμαζόνιος και ο ποταμός Γιανγκτσέ της Κίνας. Είναι ζώα σαρκοβόρα και τρέφονται κυρίως με ψάρια και καλαμάρια.  Τη νύχτα τα θηλυκά κοιμούνται στην επιφάνεια του νερού, ενώ τα αρσενικά αναδύονται κάθε μισή ώρα για να αναπνεύσουν. Η οικογένεια Δελφινίδες είναι η μεγαλύτερη των Κητωδών και από εξελικτική άποψη σχετικά νέα. Τα δελφίνια εμφανίστηκαν πριν από περίπου δέκα εκατομμύρια χρόνια, κατά το Μειόκαινο. Τα δελφίνια θεωρούνται από τα πλέον ευφυή ζώα και έχουν καταστεί δημοφιλή στους ανθρώπους εδώ και πολλούς αιώνες για την παιχνιδιάρικη συμπεριφορά τους και τη φιλική τους εμφάνιση.

## Ονομασία
Η ονομασία προέρχεται από την αρχαία ελληνική λέξη , που συνδέεται με το  ("μήτρα"). Έτσι, το όνομα του ζώου μπορεί να μεταφραστεί ως "ψάρι με μήτρα". Από τη λατινική γλώσσα  το  *delphinus*,

## Εξωτερικοί σύνδεσμοι

* Weekly Radio Segments from ''With the Wild Things'': Dolphins
* Δελφίνια και σημασία τους στην παγκόσμια μυθολογία.
* Ινστιτούτο για τα δελφίνια
*  Ερευνητικό κέντρο για τα δελφίνια
* Ψηφιακή Βιβλιοθήκη Ανάπτυξης των Δελφινιών, Cetacean origins, Thewissen Lab
* Tursiops.org:Ειδήσεις για κητώδη
* Red Sea Spinner Dolphin -Φωτοθήκη
* David's Dolphin Images
* National Geographic 
* Video δελφίνια Κορινθιακός κόλπος

Κατηγορία:Δελφινίδες
Κατηγορία:Εθνικά σύμβολα της Ανγκουίλας
Κατηγορία:Εθνικά σύμβολα της Ελλάδας
Κατηγορία:Εθνικά σύμβολα της Μάλτας
Παγκόσμιο κύπελλο συλλόγων πετοσφαίρισης

Το **Παγκόσμιο Πρωτάθλημα Συλλόγων Πετοσφαίρισης** (αγγλικά: *FIVB Volleyball Club World Championship*) είναι μια σημαντική διοργάνωση της πετοσφαίρισης σε παγκόσμιο επίπεδο. Ξεκίνησε το 1989 και διεξήχθη για τέσσερα χρόνια μέχρι το 1992, οπότε συμμετείχε ο Ολυμπιακός καταλαμβάνοντας την 3η θέση. Η διοργάνωση διακόπηκε τα επόμενα 16 χρόνια και ξεκίνησε ξανά το 2009. Διοργανώνεται από την Παγκόσμια Ομοσπονδία Πετοσφαίρισης (FIVB). Χαρακτηριστικό είναι ότι το Κύπελλο το έχουν κατακτήσει ομάδες από τρεις χώρες μόνο. Στις πρώτες οκτώ διοργανώσεις κυριάρχησαν οι Ιταλικές ομάδες με ισάριθμες κατακτήσεις. Τρεις κατακτήσεις έχει η Βραζιλία και μία η Ρωσία.

## Νικητές

## Σύνολο τίτλων

## Εξωτερικοί σύνδεσμοι
* Κατατάξεις 1989-1992 Ιστότοπος fivb.org
* Παγκόσμιο συλλόγων 2009 Ιστότοπος fivb.org
* Παγκόσμιο συλλόγων 2010 Ιστότοπος fivb.org
* Παγκόσμιο συλλόγων 2011 Ιστότοπος fivb.org
* sports123.com



Παγκοσμιο Συλλογων Ανδρων
Παγκοσμιο Συλλογων
Θωμάς Μαλαβέτας

Ο **Θωμάς Μαλαβέτας** (1900-1944) ήταν Έλληνας δημοσιογράφος, εκδότης εφημερίδων και συγγραφέας.

Γεννήθηκε στη Λάρισα το 1900 και από νεαρή ηλικία ασχολήθηκε με τη δημοσιογραφία διατελώντας συντάκτης των κυριοτέρων εφημερίδων της γενέτειράς του. Συμμετείχε στη Μικρασιατική εκστρατεία υπηρετώντας στο 5/42 Σύνταγμα Ευζώνων όπου και τιμήθηκε με το παράσημο Ανδρείας και τον Πολεμικό Σταυρό. Κατά τη διάρκεια της εκστρατείας αυτής εξέδιδε στο μέτωπο την εφημερίδα "Η Φούντα". Από το 1923 άρχισε να εργάζεται στις κυριότερες εφημερίδες της Αθήνας συμπληρώνοντας εικοσαετία στην εφημερίδα "Έθνος" στην οποία τελούσε συντάκτης ύλης.

Όταν ξεκίνησε ο Ελληνοϊταλικός πόλεμος το 1940 από τις πρώτες ημέρες ακολουθούσε την πρώτη γραμμή του αλβανικού μετώπου ως πολεμικός ανταποκριτής της εφημερίδας Έθνος σε όλες τις επιχειρήσεις. Κατά την γερμανική κατοχή έλαβε ενεργό μέρος στην Εθνική Αντίσταση εκδίδοντας την εφημερίδα "Δημοκρατική Σημαία".

Παράλληλα ο Θωμάς Μαλαβέτας υπήρξε επί σειρά ετών γραμματέας της Ένωσης Συντακτών.
Στο συγγραφικό του έργο περιλαμβάνονται πολλές πραγματείες ιστορικού ενδιαφέροντος από εποχής της τουρκοκρατίας και μετέπειτα. Επίσης εξέδωσε το βιβλίο "Άγιον Όρος" στο οποίο εξέθεσε τις εντυπώσεις που του προκάλεσε ο χώρος κατά την εκεί επίσκεψή του.

Ο Θωμάς Μαλαβέτας δολοφονήθηκε από κομμουνιστές στις 12 Δεκεμβρίου του 1944. Γιος του ήταν ο ηθοποιός Δημήτρης Μαλαβέτας.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.12ος, σελ.876.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κατηγορία:Ελληνικός πολεμικός σταυρός
Κοσμάς Σουλιώτης

Ο **Κοσμάς Σουλιώτης** ήταν Έλληνας αγωνιστής του 1821.

Έλαβε μέρος σε πολλές μάχες κατά την Ελληνική Επανάσταση του 1821. Διακρίθηκε στη μάχη της Γραβιάς υπό τον Πανουργιά υπερασπίζοντας την ομάδα του Ο. Ανδρούτσου, κατά την έξοδό από το χάνι στις 8 Μαΐου του 1821, από τον υπερκείμενο λόφο Σούτσικα όπου είχε ταμπουρωθεί με την ομάδα του, δημιουργώντας αντιπερισπασμό στο τουρκικό στρατό, συμβάλλοντας στη περιφανή ελληνική νίκη.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.17ος, σελ.111.

Κατηγορία:Αγωνιστές του 1821
Κώστας Σουλιώτης

Ο **Κώστας Σουλιώτης** ήταν Έλληνας αγωνιστής του 1821.

Ήταν οπλαρχηγός στην Πελοπόννησο. Έλαβε μέρος σε πολλές μάχες κατά την Ελληνική Επανάσταση του 1821. Το 1825 πολιορκήθηκε μαζί με την εξ 70 ανδρών ομάδα του από πολυπληθείς τουρκοαιγυπτιακές δυνάμεις στο πυργόκαστρο που κατείχε παρά τα Τρίνησα, ΒΑ. του Γυθείου. 
Τελικά μετά από διαπραγμάτευση του δόθηκε άδεια εξόδου κατά την οποία όμως φονεύθηκε από Αιγυπτίους που παρασπόνδησαν.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.17ος, σελ.111.

Κατηγορία:Αγωνιστές του 1821
Ανδρέας Οσίανδρος

Ο **Ανδρέας Οσίανδρος** (γερμ. Andreas Osiander, 19 Δεκεμβρίου 1498 – 17 Οκτωβρίου 1552) ήταν Γερμανός θεολόγος κατά την εποχή της θρησκευτικής μεταρρύθμισης του Λουθήρου.

Γεννήθηκε στο Γκούνσενχάουζεν και σπούδασε στο Ίνγκολστατ. Από το 1520 κατοικούσε στη Νυρεμβέργη και αφού έγινε υποστηρικτής του λουθηρανισμού, βοήθησε να γίνει βασικό κίνημα της πόλης.

Αποτέλεσμα της γνωριμίας του με τον Μεγάλο Μάγιστρο του Τευτονικό Τάγμα, Αλβέρτο της Πρωσσίας, ήταν η προσχώρηση του τελευταίου στον Λουθηρανισμό και η επακόλουθη μετατροπή της Πρωσσίας σε κοσμικό προτεσταντικό δουκάτο.
 
Επίσης, επέδρασε σημαντικά στην αποδοχή του Λουθηρανισμού εκ μέρους της πόλεως της Νυρεμβέργης.

Αργότερα επήγε στο Μπρέσλαου της Σιλεσίας και τελικά στην Καινιξβέργη της Πρωσσίας, όπου διορίσθηκε καθηγητής του εκεί πανεπιστημίου, ιδρυθέντος υπό του Αλβέρτου της Πρωσσίας. Εργάσθηκε εκεί μέχρι τον θάνατό του. Ο γιος του και δύο εγγονοί του έγιναν και αυτοί θεολόγοι.

Προλόγισε το έργο του Κοπέρνικου *[[De Revolutionibus Orbium Coelestium]].* («*Περί των Περιστροφών των Ουρανίων Σφαιρών*»)(1543)

## Παραπομπές


## Πηγές
* Andreas Osiander | German theologian | Britannica.com
* Andreas Osiander - NNDB

Κατηγορία:Πρώσοι
Αλβέρτος της Πρωσίας (1490-1568)

Ο **Αλβέρτος της Πρωσίας** (*Albrecht von Preussen*, 17 Μαΐου 1490 – 20 Μαρτίου 1568) ήταν ο τελευταίος Μέγας Μάγιστρος των Τευτόνων Ιπποτών, ο οποίος αφού στράφηκε στον Λουθηρανισμό έγινε ο πρώτος μονάρχης του Δουκάτου της Πρωσίας, του κοσμικού κράτους που προέκυψε από το πρώην Κράτος των Τευτόνων Ιπποτών.  

## Βιογραφία
Γεννήθηκε στην Άνσμπαχ. Πατέρας του ήταν ο Φρειδερίκος Α΄ μαγράβος του Βρανδεμβούργου-Άνσμπαχ, μητέρα του ήταν η Σοφία των Γιαγκελλόνων, κόρη του Καζίμιρ Δ΄ της Πολωνίας και της Ελισάβετ των Αψβούργων, εγγονής του Σιγισμούνδου (1368-1437). 

Εξελέγη Μέγας Μάγιστρος του Τευτονικού Τάγματος τo 1511. Το αξίωμα αυτό το διατήρησε μέχρι το 1525, οπότε μεταμόρφωσε το μοναστικό κράτος του Τευτονικού Τάγματος σε κοσμικό δουκάτο και κατέστησε εαυτόν δούκα της Πρωσίας. 

Έχοντας γνωριστεί στη Νυρεμβέργη (1522) με τον θεολόγο Ανδρέα Οσίανδρο και με συμβουλή του Λουθήρου, παραιτήθηκε από Μέγας Μάγιστρος, με σκοπό να μετατρέψει το κράτος του σε κοσμικό και να εισαγάγει τον Λουθηρανισμό. Αυτό ήταν και το τέλος της παραμονής του Τευτονικού Τάγματος στην Πρωσία.

Ο Αλβέρτος εργάστηκε για τη διάδοση της Μεταρρύθμισης και την εδραίωση της εξουσίας του. Ιδιαιτέρως ενδιαφέρθηκε για την σχολική παιδεία, ιδρύοντας στην Καινιξβέργη Γυμνάσιο (1540), το Πανεπιστήμιο του Κένιγκσμπεργκ, γνωστό και ως **«Αλμπερτίνα»** (1544), και τυπώνοντας βιβλία ιδίαις δαπάναις.

## Οικογένεια
Νυμφεύτηκε πρώτα το 1526 τη Δωροθέα των Όλντενμπουρκ, κόρη του Φρειδερίκου Α΄ της Δανίας και είχε τέκνα:
* Άννα-Σοφία 1527-1591, παντρεύτηκε τον Ιωάννη-Αλβέρτο Α΄ δούκα του Μεκλεμβούργου.

Το 1547 απεβίωσε η Δωροθέα και ο Αλβέρτος έκανε δεύτερο γάμο με την Άννα-Μαρία των Γουέλφων, κόρη του Ερρίκος Α΄ δούκα του Μπράουνσβαϊγκ-Λύνεμπουργκ και είχε τέκνα:
* Ελισάβετ 1551-1596.
* Αλβέρτος-Φρειδερίκος 1553-1618, δούκας της Πρωσίας.

## Πρόγονοι

## Παραπομπές


## Εξωτερικοί σύνδεσμοι

*Königsberger Universitätsschriften vom Gründungsjahr der Albertina 1544 bis 1800. Eine Datenbank.  (γερμ.)

Κατηγορία:Πρώσοι πολιτικοί
Κατηγορία:Γερμανοί ευγενείς
Κατηγορία:Οίκος των Χοεντσόλερν
Κατηγορία:Προτεστάντες μονάρχες
Κατηγορία:Δούκες της Πρωσίας
Διοργανώσεις Ε.Π.Σ. Αθηνών 1995–96

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]]** της αγωνιστικής περιόδου 1995-96 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τέσσερις ομίλους (δυο των 15 και δυο των 18 ομάδων) στη δεύτερη και έξι ομίλους (των 14-18 ομάδων) στην τρίτη κατηγορία. Συνολικά, στη διοργάνωση έλαβαν μέρος **196** σωματεία (36 στην Α΄, 66 στη Β΄ και 94 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν η Κηφισιά (με 15 βαθμούς διαφορά από τον δεύτερο Χολαργό) στον Α΄όμιλο και η Ηλιούπολη στο Β΄ όμιλο. Υπερπρωταθλήτρια αναδείχθηκε η ομάδα της **Ηλιούπολης**, που επικράτησε στον άτυπο Τελικό της 9ης Ιουνίου της αντιπάλου της με σκορ **4-2** στα πέναλτι (καν. αγώνας και παράταση 0-0).

Και οι δυο πρωταθλητές κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν το Κορωπί, η Νέα Φιλαδέλφεια, το Κρυονέρι και τα Πετράλωνα.

Κυπελλούχος ΕΠΣΑ για το 1996 αναδείχτηκε η **[[Α.Π.Ε. Αγία Ελεούσα]]**, που επικράτησε με σκορ **4-1** τον Π.Α.Ο. Καματερού στον Τελικό, στο Γήπεδο Ριζούπολης.

## Πηγές

*Βιβλίο πεπραγμένων ΕΠΣ Αθηνών, περιόδου 1995-96
*Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1995-1996
Διοργανώσεις Ε.Π.Σ. Αθηνών 1996–97

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]]** της αγωνιστικής περιόδου 1996-97 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και έξι ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **194** σωματεία (36 στην Α΄, 72 στη Β΄ και 86 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Ακράτητος Άνω Λιοσίων στον Α΄όμιλο και ο Αήττητος Σπάτων στο Β΄ όμιλο. Υπερπρωταθλητής αναδείχθηκε ο **Ακράτητος**, που επικράτησε στον άτυπο Τελικό της 1ης Ιουνίου στο γήπεδο Ηφαίστου του αντιπάλου του με σκορ **5-4** στα πέναλτι (καν. αγώνας και παράταση 2-2).

Και οι δυο πρωταθλητές κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν ο Α.Ο. Βουλιαγμένης, η Σταμάτα, η Ιεράπολη και ο Ιωνικός Νέας Ιωνίας.

Κυπελλούχος ΕΠΣΑ για το 1997 αναδείχτηκε η ομάδα του **[[Α.Σ. Σούρμενα]]**, που νίκησε στον Τελικό με σκορ **2-1** τον Άρη Πετρούπολης.

## Πηγές

*Βιβλίο πεπραγμένων ΕΠΣ Αθηνών, περιόδου 1996-97
*Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1996-1997
Διοργανώσεις Ε.Π.Σ. Αθηνών 1997–98

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]]** της αγωνιστικής περιόδου 1997-98 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και έξι ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **195** σωματεία (36 στην Α΄, 72 στη Β΄ και 87 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Αστέρας Ζωγράφου στον Α΄όμιλο και ο Θρασύβουλος Φυλής (με **21 βαθμούς διαφορά** από τον δεύτερο Πανερυθραϊκό) στο Β΄ όμιλο. Υπερπρωταθλητής αναδείχθηκε ο **Αστέρας Ζωγράφου**, που επικράτησε στον άτυπο Τελικό της 31ης Μαΐου στο γήπεδο Μαρκόπουλου του αντιπάλου του με σκορ **2-0**.

Και οι δυο πρωταθλητές κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν ο Αίας Ταύρου, η Φλόγα Περιστερίου, η Κηπούπολη και ο Γέρακας.

Κυπελλούχος ΕΠΣΑ για το 1998 αναδείχτηκε η ομάδα του **[[Ακράτητος Άνω Λιοσίων|Ακράτητου]]**, που νίκησε στον Τελικό με σκορ **3-0** τον Αχαρναϊκό.

## Πηγές

*Βιβλίο πεπραγμένων ΕΠΣ Αθηνών, περιόδου 1997-98
*Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1997-1998
Αθανάσιος Σουλιώτης

Ο **Αθανάσιος Σουλιώτης** (1878-1945) ήταν Έλληνας στρατιωτικός, μακεδονομάχος και πολιτικός.

## Βιογραφία
Καταγόταν από τη σουλιώτικη οικογένεια Κολιοδημήτρη. Γεννήθηκε στη Σύρο το 1878. Απόφοιτος της Σχολής Ευελπίδων το 1900 υπηρέτησε στη Γεωδαιτική Υπηρεσία Στρατού, θέση από την οποία αργότερα δίδασκε γεωγραφία στη Σχολή Ευελπίδων.

### Μακεδονικός Αγώνας
Έλαβε ενεργό μέρος στον Μακεδονικό Αγώνα με το ψευδώνυμο Νικολαΐδης όπου σύστησε και διεύθυνε δική του οργάνωση που είχε την ονομασία «Οργάνωση Θεσσαλονίκης». Συνεργάστηκε με τον τότε Πρωτοσύγκελο της Μητρόπολης Θεσσαλονίκης Αιμιλιανό Λαζαρίδη τον οποίο μύησε στην οργάνωση. Ακολούθως με τη συνεργασία του Ίωνα Δραγούμη συνέστησε το 1908 την «Οργάνωση Κωνσταντινουπόλεως», την οποία και διεύθυνε μέχρι το 1912.

### Βαλκανικοί πόλεμοι & πολιτική δράση
Μετείχε των Βαλκανικών πολέμων με την ανάθεση σε αυτόν προκεχωρημένου τμήματος παρακολούθησης της βουλγαρικής μεραρχίας Θεοδωρώφ στα τουρκοβουλγαρικά σύνορα. Αργότερα, το 1920, διετέλεσε πληρεξούσιος Θεσσαλονίκης στη Γ΄ Εθνοσυνέλευση του ιδίου έτους. Στην Αθήνα μαζί με τους Ι. Δραγούμη και Γ. Μπούσιο επανεξέδωσε την *Πολιτική Επιθεώρηση*, γράφοντας και πολλά άρθρα σε καθημερινές εφημερίδες. Περί το τέλος της καριέρας του μετατάχθηκε στην Ελληνική Βασιλική Χωροφυλακή απ΄ όπου και αποστρατεύθηκε υποστράτηγος. Πέθανε το 1945.

Ο Αθαν. Σουλιώτης δημοσίευσε δύο ιστορικά έργα του: τα *Γράμματα από τα βουνά* και *Οι κάτοικοι της Μικράς Ασίας*.

## Παραπομπές


## Πηγές
* *Μεγάλη Ελληνική Εγκυκλοπαίδεια*, τόμ. ΚΒ΄ σελ. 145
* *Νεώτερον Εγκυκλοπαιδικόν Λεξικόν Ηλίου*, τόμ. 17ος, σελ. 111

## Διαβάστε επίσης
* 

Κατηγορία:Έλληνες αξιωματικοί του Στρατού Ξηράς
Κατηγορία:Μακεδονομάχοι
Κατηγορία:Βουλευτές Θεσσαλονίκης
Κατηγορία:Έλληνες αξιωματικοί της χωροφυλακής
Κατηγορία:Έλληνες υπουργοί Γενικοί Διοικητές Θράκης
Κατηγορία:Έλληνες κατάσκοποι
1325 Ινάντα

μικρογραφία|Η τροχιά του αστεροειδούς 1325 Ινάντα
Η **Ινάντα (Inanda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,194. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη πόλη της Νότιας Αφρικής.

## Φυσικά χαρακτηριστικά
Η μέση διάμετρος της Ινάντα εκτιμάται σε 10,87 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,3756. Η Ινάντα περιστρέφεται γύρω από τον εαυτό της μία φορά κάθε περίπου 18 ως 23 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιναντα
The Charms

Οι **The Charms** ήταν ελληνικό pop μουσικό συγκρότημα. Ιδρύθηκε το 1964 και διατηρήθηκε ως τα τέλη του 1973. Συμμετείχαν οι Πέτρος Πολλάτος (σαξόφωνο), Βασίλης Τζαβάρας (κρουστά), Μιχάλης Ροζάκης (τραγούδι, μπάσο), Κώστας Νικολόπουλος (κιθάρα), Θεόδωρος Λάσκαρης (πλήκτρα), Σπύρος Καρούτας (κιθάρα, μπάσο), Τέρης Ιερεμίας, Γιώργος Στρατής (κρουστά), Κώστας Λιάκης (πνευστά) και Γιώργος Μελέκης.

## Δισκογραφία
**Albums**
* *The Charms* (1967)
* *Charms* (1968)
* *Να Μείνουμε Πάντα Παιδιά * (1974)
* *Γρανίτα από Charms* (1982)
* *Oι μεγάλες επιτυχίες των Charms* (1989 και 1995)

**Συμμετοχές**
* *Vip's in Music* (1968)
* *Τα Πρώτα Ελλ. Συγκροτήματα* (1980)
* *Ελλ. Συγκροτήματα. 2* (1981)
* *Χρυσή Δεκαετία '60* (1992)
* *The Nico Mastorakis Tapes* (1997)

## Πηγές
* Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

## Εξωτερικοί σύνδεσμοι
* The Charms στο Discogs

Κατηγορία:Ελληνικά pop συγκροτήματα
Λευκάδα (αποσαφήνιση)

Με το όνομα **Λευκάδα** (καθ: Λευκάς) αναφέρονται:
*Λευκάδα, νησί του Ιονίου 
*Λευκάδα (πόλη), η πρωτεύουσα του ομώνυμου νησιού
*Λευκάδα Φθιώτιδας, χωριό του νομού Φθιώτιδας
*Λευκάς-Βαλανέαι, αρχαία ελληνική πόλη της Συρίας

Κατηγορία:Αποσαφηνίσεις ελληνικών τοπωνυμίων
Πλάτων ο κωμικός

Ο **Πλάτων ο κωμικός** ήταν Αθηναίος ποιητής της αρχαίας αττικής κωμωδίας, σύγχρονος του Αριστοφάνη (τέλη του 5ου - αρχές του 4ου π.Χ. αιώνα). Στην Σούδα αναφέρονται 30 τίτλοι έργων του, ορισμένα από τα οποία θεωρούνται νόθα. Στα πρώιμα έργα του ασχολήθηκε με πολιτικά θέματα και είναι χαρακτηριστικό ότι έδωσε σε αρκετές από τις κωμωδίες του τα ονόματα των προσώπων που σατύριζε : *Πείσανδρος* (422 π.Χ.), *Κλεοφών*, *Υπέρβολος* (419 π.Χ.) Άλλα έργα του με πολιτικό περιεχόμενο είναι : *Νίκαι* (420 π.Χ.), *Σοφισταί* (411 π.Χ.) και μετά το τέλος του Πελοποννησιακού Πολέμου οι *Πρέσβεις*, *Συμμαχίαι*, *Ελλάς*. Έγραψε και κωμωδίες με μυθολογικές υποθέσεις (*Άδωνις, Γρύπες, Ευρώπη, Ζευς κακούμενος, Μενέλεως, Φάων*). Η κωμωδία *Αφ' ιερών* (387 π.Χ.) πρέπει να ήταν η τελευταία του. Αποσπάσματα μόνο σώθηκαν από τα έργα του και από αυτά διαπιστώνεται ότι η γλώσσα και το μέτρο του μοιάζουν πολύ με του Αριστοφάνη. Σώζεται επίσης στην Παλατινή Ανθολογία το επίγραμμα ΙΧ 359 από τον *Στέφανο* του Μελεάγρου, για την προέλευση του οποίου στην Παλατινή Ανθολογία αναφέρεται ότι είναι του Ποσειδίππου, κατ' άλλους όμως είναι του Πλάτωνος του κωμικού.

## Παραπομπές


## Πηγές

*Άρης Δικταίος, "Anthologia Graeca, η επιλεγομένη Παλατίνη", Γκοβόστης 1980, τ. Α΄, σ. 329.
*εγκυκλοπαίδεια Πάπυρος-Λαρούς-Μπριτάννικα, το σχετικό λήμμα.
*Pierre Waltz, ‘’Anthologie Grecque’’, ed. Les Belles Lettres, Paris, 1960, v.VIII, p.&nbsp;291.

Κατηγορία:Αρχαίοι Έλληνες κωμικοί ποιητές
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Αρχαίοι Αθηναίοι
Κατηγορία:Ποιητές Παλαιάς Κωμωδίας
Αντιόχου φάραγξ

Ο **Αντιόχου φάραγξ** ή **Αντιόχεια** ήταν αρχαίο ελληνιστικό οχυρό στην Κοίλη Συρία. Η μοναδική αναφορά στον Αντιόχου φάραγξ έγινε από τον Φλάβιο Ιώσηπο (*περί Ιουδαϊκού πολέμου*, στο κεφάλαιο Ι.4.8).

## Ιστορικά στοιχεία
Το οχυρό πιθανότατα έχει πάρει το όνομά του είτε από τον Αντίοχο Γ΄ (223-187 π.Χ.) είτε από τον Αντιόχο Δ΄ τον Επιφανή (175-164 π.Χ.). Η μοναδική αναφορά στον Αντιόχου φάραγξ γίνεται από τον Φλάβιο Ιώσηπο στο έργο *περί Ιουδαϊκού πολέμου*, στο κεφάλαιο Ι.4.8. Το οχυρό αποτελούσε το βόρειο όριο των κατακτήσεων του Αλέξανδρου Ιανναίου κατά την εκστρατεία του το 83-81 π.Χ. στην περιοχή του Γκολάν.

## Τοποθεσία
Το όνομα του οχυρού παραπέμπει ότι βρισκόταν κοντά σε κάποιο φαράγγι ή άλλο χάσμα βόρεια ή βορειοδυτικά της Σελεύκειας. Επιπλέον ο Φλάβιος Ιώσηπος επισημαίνει ότι υπήρχε ένας τόπος γνωστός ως Αντιόχεια κοντά στις όχθες της Σαμαχωνίτιδος λίμνης (η σημερινή Χούλα) - μια μικρή λίμνη βορείως της Τιβεριάδος - κοντά στις πηγές του Ιορδάνη.

To 1893 o Σλάτερ πρότεινε ότι βρισκόταν κοντά στην Πανειάς, ενώ ο Άβι-Γιόνα πρότεινε το 1966 ότι βρισκόταν στο Τελ Νταν, τέσσερα χιλιόμετρα δυτικά της Πανειάδας. Ο Γιδδεών Φουκς το 1979 ταύτισε την Αντιόχεια με τον αρχαιολογικό χώρο Τελ Ανάφα, βόρεια της λίμνης Σαμαχωνίτιδας, όμως αυτός ο χώρος ήταν αρχαία έπαυλη και όχι οχυρό. Ο Ζβι Ούρι Μαόζ πρότεινε το 1986 ότι βρισκόταν στο Μέζατ Άτερετ, στα βόρεια σύνορα του σημερινού Ισραήλ, όπου υπάρχει ένας απότομος λόφος πέντε χιλιόμετρα νότια της Σαμαχωνίτιδος, κοντά σε μια φυσική χαράδρα του Ιορδάνη, στον οποίο βρέθηκαν θραύσματα ελληνιστικών αγγείων.

## Παραπομπές


Κατηγορία:Αρχαία Συρία
MV

Η συντομογραφία λατινικών χαρακτήρων **MV** ή **Mv** ή **mV** ή **.mv** (στην αγγλική γλώσσα προφέρεται εμ-βι) ή **μV** μπορεί να αναφέρεται:

## Μονάδες μέτρησης

*Στη μονάδα μέτρησης μV (microVolt) που ισοδυναμεί με 10-6 Volt.
*Στη μονάδα μέτρησης mV (milliVolt) που ισοδυναμεί με 10-3 Volt.
*Στη μονάδα μέτρησης MV (MegaVolt) που ισοδυναμεί με 106 Volt.

## Άλλες χρήσεις

*Στην εντολή mv (Unix) του λειτουργικού συστήματος Unix.
*Στον .mv top-level domain κωδικό για τις Μαλδίβες στο Διαδίκτυο.
*Στον MV, κατά ISO 3166-1 alpha-2 κωδικό χωρών για τις Μαλδίβες.
*Στα αρχικά της μοτοβιομηχανίας MV Agusta
*Στο ρωμαϊκό σύστημα αρίθμησης ο αριθμός **MV** ισοδυναμεί με τον αριθμό 1.005 στο δεκαδικό σύστημα.
*Ως MV (Medium Voltage) στις μεσαίες τάσεις από 1 έως 50kV στην ηλεκτρολογία.
MJ

Η συντομογραφία λατινικών χαρακτήρων **MJ** ή **mJ** (στην αγγλική γλώσσα προφέρεται εμ-τζέι) ή **μJ** μπορεί να αναφέρεται:

## Μονάδες μέτρησης
*Στο μJ (microJoule), μονάδα μέτρησης  που ισοδυναμεί με 10-6 Joule.
*Στο mJ (milliJoule), μονάδα μέτρησης  που ισοδυναμεί με 10-3 Joule.
*Στο MJ (MegaJoule), μονάδα μέτρησης  που ισοδυναμεί με 106 Joule.

## Άλλες χρήσεις
* Στον Μάικλ Τζάκσον.
* Στον Ματίας Γιαμπς.
Ποσείδιππος (επιγραμματοποιός)

Ο **Ποσείδιππος**, αναφερόμενος και ως **Ποσείδιππος ο Πελλαίος** ήταν επιγραμματοποιός από την Πέλλα. Γεννήθηκε περί το 300 π.Χ., έζησε στη Σάμο, όπου συνδέθηκε με τον Ασκληπιάδη και τον Ηδύλο κι εγκαταστάθηκε τελικά στην Αλεξάνδρεια. Αποδίδεται σ' αυτόν ένα έπος υπό τον αδιευκρίνιστο τίτλο *Ασωπία* ή *Αισώπεια* ή (και ;) *Αιθιοπία*, αλλά και δυο πιθανώς συλλογές επιγραμμάτων, ο «Σωρός» και τα «Επιγράμματα». Η πηγή που αναφέρει για τον «Σωρό» και τα «Επιγράμματα», είναι ξεκάθαρη στο ότι στον Σωρό υπήρχαν επιγράμματά του, αλλά όχι αν αποτελείτο μόνο από δικά του Επιγράμματα ή αν ήταν ήταν συλλογή με επιγράμματα από διαφόρους ποιητές ή αν τη συλλογή την είχε κάνει ο ίδιος, ενώ για τα «Επιγράμματα» φαίνεται ότι ο Ποσείδιππος είχε έλεγχο του κειμένου. Οι μελετητές εκτιμούν ότι στα «Επιγράμματα» είχε συλλέξει όλα τα επιγράμματά του. Στην Παλατινή Ανθολογία σώζονται εικοσιδύο επιγράμματά του από τον *Στέφανο* του Μελέαγρου, με ερωτικό κυρίως θέμα, ορισμένα εκ των οποίων αποδίδονται είτε στον Ποσείδιππο είτε σε άλλον επιγραμματοποιό από τους συντάκτες της Ανθολογίας.

Επιγράμματά του βρέθηκαν και στον Πάπυρο του Μιλάνου. Δυο από τα 112 επιγράμματα στον πάπυρο αυτό αποδίδονται στον Ποσείδιππο ήδη από γραπτά του Ιωάννη Τζέτζη. Τα υπόλοιπα επιγράμματα δεν είναι γνωστό αν είναι του Ποσείδιππου ή είναι ανθολογία που περιέχει και επιγράμματα του Ποσείδιππου.

Ένας ιστορικός, Ποσείδιπος από την Κνίδο, εικάζεται ότι είναι πιθανό να είναι ο ίδιος ο επιγραμματοποιός. Αυτό προκύπτει από ένα παράθεμα του από τον Τζετζή το οποίο στο τέλος έχει επίγραμμα του Ποσείδιππου, αλλά και από άλλες περιστάσεις.

## Σωζόμενα κείμενα του Ποσειδίππου
*Δεκατρία επιγράμματα από την Παλατινή Ανθολογία και την Ανθολογία του Πλανούδη που αποδίδονται στον Ποσείδιππο και εννέα που αποδίδονται είτε στον Ποσείδιππο ή σε άλλο ποιητή (V 134, 183, 186, 194, 202, 209, 211, 213, VII 170, IX 359, XII 45, 77, 98, 120, 131, 168, XVI 68, 118, 275 και άλλα)
*Τέσσερα επιγράμματα τα οποία αναφέρονται στον Αθήναιο (περίπου το 200 μ.Χ.)
*Δυο επιγράμματα, το AB 115 και το and 116, από πάπυρο του 160 π.Χ. από το Σεράπειο της Μέμφιδος (P. Firmon-Didot)
*Ένα ποίημα σε πάπυρο του 1ου αιώνα (P. Tebt. I 3 32-25), AB 117
*Ένα ποίημα με το όνομα του συγγραφέα από πίνακα με κερί, (P. Berol. 14283 = SH 705), AB 118
*Εκατόν δώδεκα επιγράμματα, το σύνολο των επιγραμμάτων του Παπύρου του Μιλάνου

## Πηγές
*Wilhelm von Christ, «Ιστορία της Αρχαίας Ελληνικής Λογοτεχνίας», μετάφραση Λ.Γ.Χ. Κώνστα και Ν.Γ.Πολίτη (Αθήναι 1905), τ. Β΄, σ.48.
*Albin Lesky, «Ιστορία της Αρχαίας Ελληνικής Λογοτεχνίας», μετάφραση Αγαπητού Τσοπανάκη, Θεσσαλονίκη 1964, σ. 1008.
*Κωνσταντίνος Τρυπάνης, «Η Αλεξανδρινή ποίηση», Αθήνα, 1943, τ. Α΄, σ. 197.
*Pierre Waltz, «Anthologie Grecque», ed. Les Belles Lettres, Paris, 1960, v.ΙΙ, p.146.
*εγκυκλοπαίδεια Πάπυρος-Λαρούς-Μπριτάννικα, λήμμα Ποσείδιππος (2).

## Αναφορές


Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κατηγορία:Μούσα Παιδική
Κατηγορία:Αρχαίοι Μακεδόνες
Κατηγορία:Ορφισμός
Διοργανώσεις Ε.Π.Σ. Αθηνών 1991–92

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1991-92** διεξήχθησαν σε τρεις ομίλους (των 16 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και τέσσερις ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος **183** σωματεία (48 στην Α΄, 72 στη Β΄ και 63 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Ολυμπιακός Λιοσίων στον Α΄ όμιλο, η ΑΕΚ Νέων Λιοσίων στο Β΄όμιλο (ακριβώς την τελευταία αγωνιστική, ύστερα από την ήττα του συν-διεκδικητή Γ.Σ. Μαρκό στο Καματερό) και η Αγία Παρασκευή στο Γ΄ όμιλο. Υπερπρωταθλήτρια αναδείχθηκε η **Αγία Παρασκευή**, έπειτα από αγώνες μπαράζ μεταξύ των τριών πρωταθλητών ομίλων. 

Και οι τρεις πρωταθλητές κέρδισαν την άνοδο στη Δ΄Εθνική.

Στους 4 ομίλους της Β΄ Αθηνών τους τίτλους πήραν η Ένωση Βικτώρια Κάτω Πετραλώνων, ο Κεραυνός Αγίας Βαρβάρας, ο Αχιλλέας Κάτω Αχαρνών και ο Α.Π.Ο. Ιεράπολης. 

Κυπελλούχος ΕΠΣΑ για το 1992 αναδείχτηκε  ο **Α.Ο. Αγίας Παρασκευής**, πραγματοποιώντας το νταμπλ. Νίκησε στον Τελικό με σκορ **2-0** την Α.Ε. Χαλανδρίου.

## Πηγές

* Βιβλίο πεπραγμένων ΕΠΣ Αθηνών, περιόδου 1991-92

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1991-1992
Διοργανώσεις Ε.Π.Σ. Αθηνών 1993–94

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1993-94** διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος **188** σωματεία (40 στην Α΄, 72 στη Β΄ και 76 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Α.Ο. Αγίου Ιεροθέου στον Α΄ όμιλο και ο Γ.Σ. Μαρκό στο Β΄ όμιλο. Υπερπρωταθλητής αναδείχθηκε ο **Άγιος Ιερόθεος**, που νίκησε στον άτυπο Τελικό τον αντίπαλό του. 

Άγιος Ιερόθεος και Μαρκό κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν η Δόξα Αγίας Άννης, ο Αήττητος Σπάτων, ο Α.Ο. Νέας Φιλαδέλφειας και η Ε.Β.Κ. Πετραλώνων. 

Κυπελλούχοι ΕΠΣΑ για το 1994 (και για δεύτερη συνεχόμενη χρονιά) αναδείχτηκαν οι ερασιτέχνες του **[[Π.Α.Ο.|Παναθηναϊκού]]**. Επικράτησαν στον Τελικό με  **2-1**  της ΑΕΚ Νέων Λιοσίων.

## Πηγές

* ΕΠΣ Αθηνών, Απολογισμός 1993-94.

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1993-1994
Διοργανώσεις Ε.Π.Σ. Αθηνών 1994–95

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1994-95** διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και έξι ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **193** σωματεία (36 στην Α΄, 72 στη Β΄ και 85 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Άρης Πετρούπολης στον Α΄ όμιλο και ο Ολυμπιακός Λιοσίων στο Β΄ όμιλο. Υπερπρωταθλητής αναδείχθηκε ο **Ολυμπιακός Λιοσίων**, που νίκησε στον άτυπο Τελικό τον αντίπαλό του. 

Ολυμπιακός Λιοσίων και Άρης Πετρούπολης κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν ο Π.Α.Ο. Ρουφ, ο Διαγόρας Αιγάλεω, ο Α.Ο. Ανθούπολης και ο Πανερυθραϊκός. 

Κυπελλούχος ΕΠΣΑ για το 1995 αναδείχτηκε ο **[[Γ.Σ. Μαρκό]]**. Επικράτησε στον Τελικό με  **2-1**  του Α.Ο. Αγίου Ιεροθέου.

## Πηγές

* ΕΠΣ Αθηνών, Διοικητικός & Οικονομικός Απολογισμός 1994-95.

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1994-1995
Σελεύκεια Σαμουλιάς

Η **Σελεύκεια** ήταν ελληνική πόλη στην Ιτουραία της Κοίλης Συρίας. Βρισκόταν κοντά στη λίμνη Σαμαχωνίτιδα (η σημ. Μερόμ ή Huleh του Ισραήλ).

Η Σελεύκεια αυτή αναφέρεται πολλές φορές από τον Φλάβιο Ιώσηπο (*Περί του Ιουδαϊκού πολέμου*, IV.1 και *Ιωσήπου βίος* κεφ.37), ως κώμη. Απαντά στο Ταλμούδ με τους τύπους Selik, Selika, και Selikos και στην αραμαϊκή Βίβλο ως Salwaḳia ή Salwaḳya.  

Η πόλη κτίστηκε από τον Αντίοχο Γ΄ μετά την κατατρόπωση των πτολεμαϊκών στρατευμάτων στο όρος Πάνειον (198 π.Χ.). Σκοπός της νεοϊδρυθείσας Σελεύκειας ήταν η φύλαξη των νέων περιοχών που περιήλθαν στην σελευκιδική κατοχή. Αρχικά ήταν φαίνεται σελευκιδικό οχυρό που με την πάροδο του χρόνου μετεξελίχθηκε σε κανονική ελληνιστική πόλη. Από υπόθεση του ερευνητή Grätz -βασισμένη σε σχόλιο του χρονικού Megillat Taanit- τα υπολείμματα των ηττημένων Φαρισαίων κατέφυγαν στη Σελεύκεια προκειμένου να γλιτώσουν την καταδίωξη του Ιουδαίου βασιλιά Αλεξάνδρου Ιανναίου (103 -76 π.Χ.). Τελικά η σελευκιδική πόλη έπεσε στα χέρια του τελευταίου (83/2 π.Χ.), ο οποίος και την κατέστρεψε. Έκτοτε εξέπεσε σε χωριό. Κατά την επανάσταση των Εβραίων εναντίον των Ρωμαίων το 66 μ.Χ., η Σελεύκεια πρωτοστάτησε, μαζί με την γειτονική πόλη Γάμαλα, και τη Σογάνη. 

Την θέση της αρχαίας Σελεύκειας κατέχει η σημερινή πόλη Siluqiye στα σύνορα Ισραήλ-Συρίας.  

## Πηγές
* *The armies of the Hasmonaeans and Herod: from Hellenistic to Roman frameworks* από τον Israel Shatzman.
* *Religion, ethnicity and identity in ancient Galilee: a region in transition* των Jürgen Zangenberg, Harold W. Attridg και Dale B. Martin.
* Johann Gustav Droysen, *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.

Κατηγορία:Αρχαίες πόλεις της Συρίας
Κατηγορία:Σελευκιδικές αποικίες
Διοργανώσεις Ε.Π.Σ. Αθηνών 1992–93

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1992-93** διεξήχθησαν σε τρεις ομίλους (των 16 ομάδων έκαστος) για την πρώτη κατηγορία, τέσσερις ομίλους (των 18 ομάδων) στη δεύτερη και τέσσερις ομίλους (των 16-17 ομάδων) στην τρίτη κατηγορία. Συνολικά, στη διοργάνωση έλαβαν μέρος **186** σωματεία (48 στην Α΄, 72 στη Β΄ και 66 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Αττικός Κολωνού στον Α΄ όμιλο, ο Α.Ο. Πεύκης στο Β΄όμιλο και ο Α.Ο. Περιστερίου στον Γ΄ και δυσκολότερο όμιλο, με την Μαρκό να χάνει και πάλι την πρωτιά "στο νήμα". Υπερπρωταθλητής αναδείχθηκε ο **Αττικός**, έπειτα από αγώνες μπαράζ μεταξύ των τριών πρωταθλητών ομίλων. 

Και οι τρεις πρωταθλητές κέρδισαν την άνοδο στη Δ΄Εθνική.

Στους τέσσερις ομίλους της Β΄ Αθηνών τους τίτλους πήραν ο Ιάσονας Νέων Λιοσίων, ο Α.Ο. Γαλατσίου, ο Α.Π.Ο. Νέας Σμύρνης και ο Θρασύβουλος Φυλής. 

Κυπελλούχοι ΕΠΣΑ για το 1993 αναδείχτηκε  οι ερασιτέχνες του **[[Π.Α.Ο.]]**, οι οποίοι επικράτησαν του Α.Ο. Αγίου Ιεροθέου με σκορ **2-0**.

## Πηγές

*Βιβλίο πεπραγμένων ΕΠΣ Αθηνών, περιόδου 1992-93

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1992-1993
Μοστσένα

Το **Μοστσένα** (ουκρανικά: Мощена) είναι ένα χωριό στη βορειοδυτική  Ουκρανία, περιφέρειας Βολύν. Είναι πρωτεύουσα ενός ξεχωριστού δήμου (χωριό του Συμβουλίου) εντός της διοικητικής περιοχής του Kovel και έχει περίπου 581 κάτοικους (απογραφή του 2010).

## Εξωτερικοί σύνδεσμοι
* 

Κατηγορία:Πόλεις της Ουκρανίας
Γεώργιος Οικονομόπουλος

Ο **Γεώργιος Ι. Οικονομόπουλος** (1903 - 22 Φεβρουαρίου 1981)  ήταν Έλληνας νομικός, νομομαθής και πολιτικός από την Αχαΐα.
## Βιογραφικά στοιχεία
Γεννήθηκε στην Πάτρα και ήταν γιος του Ιωάννη Οικονομόπουλου και της Χαρίκλειας Μαξίμου, αδελφής του πρωθυπουργού Δημητρίου Μαξίμου. Από την πλευρά της μητέρας του καταγόταν από την παλιά οικογένεια Λόντου και ήταν δισέγγονος του Ανδρέα Λόντου, δημάρχου Πατρέων και προέδρου της Βουλής καθώς και ανιψιός των Δημητρίου Λόντου, πολιτικού, και Γεωργίου Στρέιτ, νομικού και πολιτικού. Σπούδασε νομικά στην Αθήνα και στο Παρίσι και ιδιώτευσε ως δικηγόρος παρ' Αρείω Πάγω. Υπηρέτησε ως υπουργός Δικαιοσύνης στις κυβερνήσεις Κανελλόπουλου το 1945) και Κυβέρνηση Εθνικής Ενότητας το 1974 και ως υπουργός γενικός διοικητής Ηπείρου στην κυβέρνηση Βούλγαρη το 1945. Υπήρξε στενός φίλος του Κωνσταντίνου Καραμανλή και πρόεδρος του Δ. Σ. της ΕΡΤ.

Πέθανε από εμβολή της καρδιάς στις 22 Φεβρουαρίου 1981 και κηδεύτηκε την επομένη στο Πρώτο Νεκροταφείο Αθηνών.

## Αναφορές


Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Διοικητές του ΙΚΑ
Κωνσταντίνος Βλασόπουλος

Ο **Κωνσταντίνος Βλασόπουλος** ήταν γιος του Ιωάννη Βλασόπουλου.

Είχε διατελέσει υποπρόξενος  της Ρωσίας στην Πύλο και το 1827 στη Σύρο.
 
Κατά τη διάρκεια της θητείας του στην Πύλο ξυλοκοπήθηκε αγρίως από τις Οθωμανικές αρχές με την κατηγορία ότι παρείχε διευκολύνσεις στον  Θεόδωρο Κολοκοτρώνη για να κάνει απόβαση στη Μάνη.

## Πηγές
*Εγκυκλοπαίδεια Νέα Δομή Τόμος 7 σελ.175
*Προσωπικό αρχείο Οικογένειας Βλασοπούλου

Κατηγορία:Οικογένεια Βλασοπούλου
Κατηγορία:Έλληνες διπλωμάτες
Τηλέμαχος Λεπενιώτης

:*Για προσωπικότητες με ίδιο επίθετο, δείτε: [[Λεπενιώτης (αποσαφήνιση)|Λεπενιώτης]]*

Ο **Τηλέμαχος Λεπενιώτης** (1877 - 1945) ήταν Έλληνας κωμικός ηθοποιός του θεάτρου.

Γεννήθηκε στη Κέρκυρα το 1877. Από πολύ νεαρή ηλικία ασχολήθηκε με το θέατρο μιμούμενος στην αρχή τους πάντες. Πρώτη του επιτυχία ήταν όταν ακόμα έφηβος εμφανίσθηκε σε ερασιτεχνική παράσταση του δραματικού συλλόγου της πατρίδας του, όπου τόσος υπήρξε ο ενθουσιασμός του κόσμου ώστε ο κερκυραϊκός δραματικός σύλλογος να του εμπιστευτεί στη συνέχεια όλους τους κύριους κωμικούς ρόλους των εκάστοτε παραστάσεων. Στη δε ηλικία των 20 ετών ανέλαβε και τη διεύθυνση του συλλόγου στην επιλογή των θεατρικών παραστάσεων, θέση που διατήρησε για τέσσερα χρόνια και που θεωρήθηκαν τα δημιουργικότερα του συλλόγου.

Το 1901 ο Κωνσταντίνος Χρηστομάνος, κατόπιν των όσων είχε ακούσει για τον Λεπενιώτη, τον κάλεσε στην Αθήνα προκειμένου να γνωρίσει το ταλέντο του και τον προσέλαβε στη Νέα Σκηνή που είχε δημιουργήσει. Παρότι τον κράτησε επί τρίμηνο παραγκωνισμένο τελικά του έδωσε τον κύριο ρόλο στη κωμωδία του Καπύς «*Ο Μπινιόλ και η κόρη του*» όπου από την πρώτη ακόμα παράσταση άρχισε να κερδίζει το αθηναϊκό θεατρόφιλο κοινό που τον έκρινε από τα σημαντικότερα στελέχη του θιάσου.

Μετά τη διάλυση της Νέας Σκηνής το 1905, ο Τ. Λεπενιώτης εξακολούθησε να εμφανίζεται είτε με ξένους θιάσους είτε και με δικούς του που άρχισε να δημιουργεί. Με τη σύσταση του Βασιλικού Θεάτρου και μετέπειτα Εθνικού ο Λεπενιώτης προσλήφθηκε σ΄ αυτό όπου και έπαιξε με μεγάλη επιτυχία διάφορους ρόλους.

Το 1915, ο Λεπενιώτης πρωταγωνίστησε με την Κυβέλη στην ταινία *Ήρωας* που ήταν εμπνευσμένη από τον Α΄ Παγκόσμιο Πόλεμο. Εκτός από την Αθήνα, η ταινία προβλήθηκε και στο Ηράκλειο Κρήτης με τον τίτλο *Ο Λεπενιώτης προς αναζήτησιν υποβρυχίου.* 

Διετέλεσε πρόεδρος του Σωματείου Ελλήνων Ηθοποιών από το 1927 ως το 1936, όταν τον διαδέχτηκε ο Νίκος Παρασκευάς.

Ο Τηλέμαχος Λεπενιώτης πέθανε στην Αθήνα στις 21 Αυγούστου του 1945, σε ηλικία 68 ετών.

## Πηγές
* *Νεώτερον Εγκυκλοπαιδικόν Λεξικόν Ηλίου*, τομ. 12ος, σελ. 226.
## Παραπομπές


Κατηγορία:Έλληνες ηθοποιοί θεάτρου
Σατύριος

Ο **Σατύριος** ήταν επιγραμματοποιός. Το Παλατινό χειρόγραφο τον θέλει Σάτριο, ο Πλανούδης Σατύριο. Ο Jacobs υιοθετεί την δεύτερη εκδοχή, ο Waltz την πρώτη. Ο Paton επιτείνει την σύγχυση δεχόμενος αρχικά την εκδοχή Σατύριος αλλά ταυτίζοντάς τον μετά με τον Σάτυρο. Το επίγραμμα του Σάτριου ή Σατύριου που σώζεται στην Παλατινή Ανθολογία είναι το VI 11.

## Πηγές
*  Jacobs, “Anthologia Graeca ad fidem codicis olim Palatini, nunc Parisini, ex apographo Gothano edita”, v. I, epigr. VI 11 και v. IΙΙ, p. 125.
*  Pierre Waltz, ‘’Anthologie Grecque’’, ed. Les Belles Lettres, Paris, 1960, v.ΙΙΙ, p.30 και 191.
*  W.R.Paton, The Greek Anthology, Loeb Classical Library, v.Ι, p.303 και 500, v.ΙV, p.421, v.V, p.422.

Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι ποιητές
Σάτυρος (επιγραμματοποιός)

Ο **Σάτυρος** ήταν επιγραμματοποιός του 1ου π.Χ. αιώνα. Στην Ελληνική Ανθολογία σώζονται πέντε επιγράμματά του (Χ 6, 11, 13, XVI 153, 195). Ο Πλανούδης αποδίδει τα επιγράμματα Χ 5 και Χ 6 στον «Σάτυρο Θυΐλλο» αλλά μάλλον πρόκειται περί σύγχυσης οφειλόμενης στην γειτνίαση του Χ 5 (Θυΐλλου) με το Χ 6 (Σατύρου).

## Παραπομπές


## Πηγές

*Jacobs, “Anthologia Graeca ad fidem codicis olim Palatini, nunc Parisini, ex apographo Gothano edita”, v. III, pp. 161, 271, 637 (σχόλια στον Θυΐλλο), pp. 638, 639, 858, 863 (σχόλια στον Σάτυρο).
*εγκυκλοπαίδεια Πάπυρος-Λαρούς-Μπριτάννικα, λήμμα Σάτυρος (1).   

Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι ποιητές